अन्ना का पीएम को खत, 16 अगस्त से होगा अनशन  
अन्ना हजारे ने प्रधानमंत्री को चिट्ठी लिखी है जिसमें उन्होंने कहा है कि वो 16 अगस्त को जंतर-मंतर पर अनशन पर बैठेंगे।
लोकपाल ड्राफ्टिंग बिल के सदस्य और समाजसेवी अन्ना हजारे ने प्रधानमंत्री को चिट्ठी लिखी है जिसमें उन्होंने कहा है कि वो 16 अगस्त को जंतर-मंतर पर अनशन पर बैठेंगे। अन्ना ने बताया कि 8 अप्रैल को ही ये कहा गया था कि अगर सरकार 15 अगस्त तक सशक्त कानून पास नहीं करती है तो 16 अगस्त से अनशन होगा। अन्ना की टीम के मुताबिक इस बात की जानकारी दिल्ली पुलिस को पहले ही दे दी गई है। अन्ना की टीम ने सरकारी लोकपाल को देश के साथ मजाक बताया। उन लोगों ने कहा कि लोकपाल के मसले पर हम पहले जहां थे अब भी वहीं हैं।